פרויקט אגאמה נוצר בשביל מטרה מפתיעה: לשמר את הדפוסים הגאומטריים המורכבים של האיסלם במרכז אסיה. גם דרך הפעולה שלו מפתיעה: הצוות הקטן שהקים את הפרויקט מנסה להפוך את הדפוסים האלה לקוד ממוחשב.
שני ארכיטקטים ומתכנת בכיר בגוגל החליטו למפות, לסרוק ולקודד את התבניות המורכבות והצבעוניות כמו אלה שבתמונות כאן (הלקוחות כולן מחשבון האינסטגרם של פרויקט אגאמה). המטרה כפולה: גם לשמר את הארכיטקטורה בבניינים שחלקם נהרסים על ידי כוחות הטבע וחלקם בשל סכסוכים ומלחמות, וגם לספק לארכיטקטים עובדים תוכנה שתעזור להם לייצר דפוסים כאלה כשהם מתכננים עבודות חדשות.
זיקוק זה התפרסם באלכסון ב יום שני 18 באפריל 2016 על־ידי גיא חג'ג'.